இதனிடையே நவம்பர் துவக்கத்தில் ஈரான் மீதான அமெரிக்காவின் நாசகர பொருளாதார தடைகள் அமுலுக்கு வர இருப்பதையொட்டி, ஈரானிலிருந்து மிக அதிகமாக எண்ணெய் ஏற்றுமதியாகும் ஆசிய நாடுகளுக்கு கச்சா எண்ணெய் வரத்து வெகுவாகக் குறையும் என்ற அச்சம் ஏற்பட்டுள்ளது. இது எண்ணெய் வர்த்தக மார்க்கெட்டில் சரிவை உருவாக்கியுள்ளது. இதன்தொடர் விளைவாக பங்குச் சந்தைகளிலும் சரிவு ஏற்பட்டுள்ளது. ஏற்கெனவே அமெரிக்க டாலருக்கு நிகரான இந்திய ரூபாய் மதிப்பு வரலாறு காணாத அளவுக்கு மிகக்கடுமையான சரிவினை சந்தித்துள்ளது. டாலருக்கு நிகரான இந்திய ரூபாயின் மதிப்பு கடந்த ஒரே மாதத்தில் ரூ.2.5 வீழ்ச்சி அடைந்து தற்போது ரூ.71 ஆக இருக்கிறது.